Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 441

b) A szóbeli vizsga tantárgyai és idõtartama: A szóbeli vizsgán két tantárgycsoportból vett egy-egy tételrõl ad számot tudásáról a vizsgázó. Az egyik tételt a menedzsment, a másikat a szakmai specializációs jellegû tantárgycsoportból kell venni. A tételben a témakörre vonatkozó alapfogalmak, definíciók, összefüggések és alkalmazások szerepelnek. Menedzsment jellegû tantárgyak: — pénzügy, — marketing, — minõség menedzsment, — stratégiai menedzsment, — humánerõforrás menedzsment és pszichológia, — logisztika. Szakmai specializáció tantárgyai: — fûrészipari technológiák, — falemezgyártási technológiák, — bútor, ajtó és ablak gyártása, — kárpitosipari technológia, — faipari gépek és szerszámok, — faipari gyártmánytervezés. A tételek kiválasztása a szakdolgozat témájának szakterületéhez (fûrész- és lemez, illetve bútor- és kárpitos, vagy ajtóés ablakgyártás) igazodik. A szóbeli vizsgarészen a vizsgázó a szakképesítésért felelõs miniszter által meghatározott tantárgyakból és tételek alapján ad számot tudásáról. A tételek központilag kerülnek kiadásra. A szóbeli vizsga idõtartama: tételenként 15—20 perc. A felkészülési idõ legfeljebb 30 perc.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes